*Projekts*

2014.gada Noteikumi Nr.

Rīgā (prot. Nr.      .§)

**Grozījumi Ministru kabineta 2006.gada 31.oktobra noteikumos Nr.899 ”**[**Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība**](http://www.likumi.lv/doc.php?id=147522)**”**

*Izdoti saskaņā ar* [*Farmācijas likuma*](http://www.likumi.lv/doc.php?id=43127)

*5.panta 20.punktu*

1. Izdarīt Ministru kabineta 2006.gada 31.oktobra noteikumos Nr.899 ”[Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība](http://www.likumi.lv/doc.php?id=147522)” (Latvijas Vēstnesis, 2006, 180.nr.; 2007, 54.nr.; 2008, 53., 150.nr.; 2009, 22., 138., 155.nr.; 2010, 18., 94., 172., 206.nr.; 2011, 35., 51., 170., 205.nr.; 2012, 79., 101., 120., 165.nr.; 2013, 179., 251.nr.) šādus grozījumus:

1.1. svītrot 2.punktā vārdus ”vai līdzekļiem, kas piešķirti saskaņā ar Sociālās drošības tīkla stratēģiju”;

1.2. aizstāt 3.1 punktā vārdus ”no līdzekļiem, kas kompensācijai piešķirti saskaņā ar Sociālās drošības tīkla stratēģiju” ar vārdiem ”no kompensācijai piešķirtajiem līdzekļiem”;

1.3. izteikt 9.1 2.apakšpunktu šādā redakcijā:

”9.1 2. tās ir klasificētas kā recepšu zāles, izņemot:

9.1 2.1. zāles, kuras saskaņā ar normatīvajiem aktiem par zāļu klasifikācijas kārtību atbilst apzīmējumam Pr. I, Pr. II stac. vai Pr. III.;

9.1 2.2. zāles, kuru izrakstīšanā saskaņā ar normatīvajiem aktiem par recepšu izrakstīšanu ievēro zāļu reģistrācijas apliecības turētāja (īpašnieka) izstrādāto un ar Zāļu valsts aģentūru saskaņoto grūtniecības nepieļaušanas programmu.

9.1 2.3. vakcīnas, kuras saskaņā ar normatīvajiem aktiem par vakcināciju ir iekļautas vakcinācijas kalendārā un tiek apmaksātas tā ietvaros.”;

1.4. izteikt 15.1.apakšpunktu šādā redakcijā:

”15.1. informāciju par medicīnisko ierīču ražotāja realizācijas cenu Čehijā, Dānijā, Igaunijā, Lietuvā, Rumānijā, Slovākijā un Ungārijā attiecīgajā valūtā un *euro* atbilstoši grāmatvedībā izmantojamam ārvalstu valūtas kursam iesnieguma iesniegšanas dienā;”;

1.5. izteikt 16.4.apakšpunktu šādā redakcijā:

”16.4. informāciju par zāļu ražotāja realizācijas cenu Čehijā, Dānijā, Igaunijā, Lietuvā, Rumānijā, Slovākijā un Ungārijā attiecīgajā valūtā un *euro* atbilstoši grāmatvedībā izmantojamam ārvalstu valūtas kursam iesnieguma iesniegšanas dienā;”;

1.6. izteikt 16.1 3.apakšpunktu šādā redakcijā:

”16.1 3. informāciju par medicīnisko ierīču ražotāja realizācijas cenu Čehijā, Dānijā, Igaunijā, Lietuvā, Rumānijā, Slovākijā un Ungārijā attiecīgajā valūtā un *euro* atbilstoši grāmatvedībā izmantojamam ārvalstu valūtas kursam iesnieguma iesniegšanas dienā;”;

1.7. izteikt 16.2 3.apakšpunktu šādā redakcijā:

”16.2 3. informāciju par zāļu vai medicīnisko ierīču ražotāja realizācijas cenu Čehijā, Dānijā, Igaunijā, Lietuvā, Rumānijā, Slovākijā un Ungārijā attiecīgajā valūtā un *euro* atbilstoši grāmatvedībā izmantojamam ārvalstu valūtas kursam iesnieguma iesniegšanas dienā;”;

1.8. aizstāt 16.3 punktā:

1.8.1. vārdus un skaitli ”līdz 15.februārim” ar vārdiem un skaitli ”līdz 15.martam”;

1.8.2. vārdus un skaitli ”līdz 15.augustam” ar vārdiem un skaitli ”līdz 15.septembrim”;

1.9. aizstāt 17.punktā vārdus un skaitli ”un 16.punktā” ar vārdiem un skaitļiem ”16., 16.1, 16.2 un 16.3 punktā”;

1.10. izteikt 20.punkta ievaddaļu šādā redakcijā:

”20. Pamatojoties uz iesniedzēja iesniegumu, Nacionālajam veselības dienestam ir tiesības atcelt maksu par ekspertīzi par zāļu vai medicīnisko ierīču iekļaušanu kompensējamo zāļu sarakstā vai maksu par ekspertīzi par kompensācijas nosacījumu pārskatīšanu, vai gada maksu par zāļu un medicīnisko ierīču uzturēšanu kompensējamo zāļu sarakstā, ja:”;

1.11. izteikt 22.2.3.apakšpunktu šādā redakcijā:

”22.2.3. zāļu un medicīnisko ierīču cenas salīdzinājumā ar attiecīgo zāļu un medicīnisko ierīču cenām Čehijā, Dānijā, Igaunijā, Lietuvā, Rumānijā, Slovākijā un Ungārijā.”;

1.12. svītrot 29.2 punktā vārdus ”(neskaitot aptiekas filiāļu apgrozījumu)”;

1.13. izteikt 38.14.apakšpunktu šādā redakcijā:

”38.14. zāļu vai medicīnisko ierīču ražotāja cena vai kompensācijas bāzes cena ir augstāka par šo zāļu vai medicīnisko ierīču trešo zemāko ražotāja realizācijas cenu vai vairumtirdzniecības cenu Čehijā, Dānijā, Rumānijā, Slovākijā un Ungārijā vai pārsniedz šo zāļu vai medicīnisko ierīču ražotāja realizācijas cenu vai vairumtirdzniecības cenu Igaunijā un Lietuvā.”;

1.14. svītrot 38.3 punktā vārdus ”vai medicīniskās ierīces” (attiecīgā locījumā);

1.15. izteikt 38.4 punktu šādā redakcijā:

”38.4 Ja iesniedzējs vismaz mēnesi pirms references zāļu vai medicīnisko ierīču piegāžu pārtraukuma iesniedz Nacionālajam veselības dienestam pamatotu iesniegumu par piegāžu pārtraukumu uz laiku no viena līdz trīs mēnešiem, attiecīgās zāles vai medicīniskās ierīces nesvītro no kompensējamo zāļu saraksta, bet uz šo periodu kā references zāles vai medicīniskās ierīces nosaka nākamās lētākās Latvijas tirgū pieejamās attiecīgās grupas kompensējamās zāles vai medicīniskās ierīces. Ja iesniedzējs nenodrošina references zāļu vai medicīnisko ierīču pastāvīgu un nepārtrauktu pieejamību Latvijas tirgū, neiesniedzot pamatotu iesniegumu par paredzamo piegāžu pārtraukumu, vai pēc iesniegumā norādītā termiņa, attiecīgās zāles vai medicīniskās ierīces svītro no kompensējamo zāļu saraksta.”;

1.16. papildināt noteikumus ar 38.6punktu šādā redakcijā:

”38.6 Ja iesniedzējs piesaka iekļaut kompensējamo zāļu A sarakstā jaunu medicīnisko ierīci, šīs medicīniskās ierīces kompensācijas bāzes cenai jābūt vismaz par 5 % zemākai par A sarakstā attiecīgajā references grupā esošo references medicīnisko ierīču kompensācijas bāzes cenu.”;

1.17. papildināt 39.punktu aiz vārdiem ”pieauguma koeficients),” ar vārdiem ”izmaksu efektivitātes pieauguma koeficients par papildus iegūtu dzīves gadu vai dzīves gadu bez slimības progresijas nepārsniedz kompensējamo zāļu sarakstā jau iekļauto zāļu izmaksas efektivitātes pieauguma koeficientu,”;

1.18. izteikt 44.5.apakšpunktu šādā redakcijā:

”44.5. zāļu vai medicīnisko ierīču ražotāja cena vai kompensācijas bāzes cena ir augstāka par šo zāļu vai medicīnisko ierīču trešo zemāko ražotāja realizācijas cenu vai vairumtirdzniecības cenu Čehijā, Dānijā, Rumānijā, Slovākijā un Ungārijā vai pārsniedz šo zāļu vai medicīnisko ierīču ražotāja realizācijas cenu vai vairumtirdzniecības cenu Igaunijā un Lietuvā.”;

1.19. svītrot 44.1 punktā vārdus ”izņemot gadījumus, ja Nacionālais veselības dienests pieprasa cenu samazināšanu, pamatojoties uz šo noteikumu [30.punktu](http://likumi.lv/doc.php?id=147522#p30).”;

1.20. papildināt noteikumu V. nodaļu ar 45.1 punktu šādā redakcijā:

”45.1 Ja Nacionālais veselības dienests, veicot gada datu analīzi, konstatē, ka iesniedzēja B sarakstā iekļauto konkrēto zāļu vai medicīnisko ierīču, kuru iegādes izdevumu kompensācija ir uzsākta vismaz pirms trīs gadiem, pārdošanas apjoma pieaugums pārsniedz 10 % no iepriekšējā perioda attiecīgā rādītāja, izņemot gadījumus, ja ir noslēgts šo noteikumu 61.2 4. apakšpunktā minētais līgums, vai iepriekšējā gadā ir uzsākta šo zāļu vai medicīnisko ierīču iegādes izdevumu kompensācija pacientiem ar citām diagnozēm vai mainīti izrakstīšanas nosacījumi, Nacionālais veselības dienests informē iesniedzēju par pārdošanas apjoma pieauguma pārsniegumu. Ja iesniedzējs divu mēnešu laikā no Nacionālā veselības dienesta informācijas saņemšanas nenoslēdz šo noteikumu 61.2 4. apakšpunktā minēto līgumu, Nacionālais veselības dienests pieņem lēmumu un izraksta rēķinu par maksājuma veikšanu pārdošanas apjoma pieauguma virs 10% apmērā, kas iegūts, izmantojot šādu formulu:

P = PAx – (PAy+10%) – PVN – AU – LU, kur

P – maksājuma apmērs;

PAx – pārdošanas apjoms iepriekšējā gadā;

PAy – pārdošanas apjoms pirms iepriekšējā gadā;

PVN – pievienotās vērtības nodoklis;

AU – aptieku uzcenojuma apmērs, kas ir aprēķināts saskaņā ar šo noteikumu 28.punktā noteikto;

LU – lieltirgotavu uzcenojuma apmērs, kas ir aprēķināts saskaņā ar šo noteikumu 26.punktā noteikto”.

1.21. izteikt 50. un 50.1 punktu šādā redakcijā:

”50. Nacionālajam veselības dienestam ir tiesības pieņemt lēmumu par C sarakstā esošo zāļu un medicīnisko ierīču iekļaušanu B sarakstā vienā no šādiem gadījumiem:

50.1. ir saņemts iesniegums par kompensācijas bāzes cenas pazemināšanu un šo noteikumu [55.punktā](http://likumi.lv/doc.php?id=147522) minētie izrakstīšanas nosacījumi ir pietiekami, lai ierobežotu pacientu skaitu atbilstoši kompensācijai piešķirtajiem līdzekļiem;

50.2. ir saņemts šo noteikumu 61.2 4.apakšpunktā noteiktais iesniedzēja piedāvājums slēgt līgumu par finansiālu līdzdalību kompensācijas nodrošināšanā, kas paredz segt kompensācijai piešķirto līdzekļu izlietojuma pieaugumu salīdzinājumā ar attiecīgo periodu, kurā zāles atradās C sarakstā.

50.1 Nacionālajam veselības dienestam ir tiesības pieņemt lēmumu par C sarakstā esošo zāļu un medicīnisko ierīču iekļaušanu A sarakstā vienā no šādiem gadījumiem:

50.1 1. ir saņemts iesniegums par lētāku līdzvērtīgas terapeitiskās efektivitātes zāļu vai vienāda lietošanas veida medicīnisko ierīču iekļaušanu kompensējamo zāļu sarakstā un šo noteikumu [55.punktā](http://likumi.lv/doc.php?id=147522) minētie izrakstīšanas nosacījumi ir pietiekami, lai ierobežotu pacientu skaitu atbilstoši kompensācijai piešķirtajiem līdzekļiem;

50.1 2. ir saņemts iesniegums par lētāku līdzvērtīgas terapeitiskās efektivitātes zāļu vai vienāda lietošanas veida medicīnisko ierīču iekļaušanu kompensējamo zāļu sarakstā ar iesniedzēja piedāvājumu šo noteikumu 61.2 4.apakšpunktā noteiktajā kārtībā slēgt līgumu par finansiālu līdzdalību kompensācijas nodrošināšanā un šo noteikumu 55.punktā minētie izrakstīšanas nosacījumi ir pietiekami, lai ierobežotu pacientu skaitu atbilstoši kompensācijai piešķirtajiem līdzekļiem.”;

1.22. svītrot 54.punktā vārdus ”un laiku no rēķina izrakstīšanas līdz tā apmaksai (ja iesniedzējs nav samaksājis par iesnieguma izskatīšanu triju mēnešu laikā pēc rēķina nosūtīšanas, Nacionālais veselības dienests iesniegumu neizskata un informē par to iesnieguma iesniedzēju)”;

1.23. papildināt 61.2 1.apakšpunktu ar trešo un ceturto teikumu šādā redakcijā:

”Ja atkārtoti vērtējot kompensējamo zāļu sarakstā iekļauto zāļu vai medicīnisko ierīču cenu atbilstību šo noteikumu 30.punkta prasībām, Nacionālais veselības dienests konstatē neatbilstību, tam ir tiesības noteikt šo zāļu vai medicīnisko ierīču cenu uz laiku līdz diviem gadiem, ja vien iesniedzējs nav pierādījis, ka norādītās cenas atbilst faktiskajām cenām vērtēšanas brīdī šo noteikumu 30.punktā minētajās valstīs. Cenu samazina līdz trešajai zemākajai ražotāja realizācijas cenai vai vairumtirdzniecības cenai Čehijā, Dānijā, Rumānijā, Slovākijā un Ungārijā vai šo zāļu vai medicīnisko ierīču ražotāja realizācijas cenai vai vairumtirdzniecības cenai Igaunijā un Lietuvā, atkarībā no tā, kura cena ir zemākā.”;

1.24. izteikt 62.2 punktu šādā redakcijā:

”62.2 Lai kompensācijas bāzes cenu pārskatītu pēc iesniedzēja iniciatīvas, iesniegumu kompensācijas bāzes cenas pārskatīšanai iesniedz līdz 30.septembrim (ja izmaiņas paredzamas ar 1.janvāri) vai 31.martam (ja izmaiņas paredzamas ar 1.jūliju). Nacionālais veselības dienests saņemto informāciju triju darbdienu laikā ievieto savā interneta vietnē sadaļā ”Kompensējamie medikamenti”.”;

1.25. izteikt 63.6.apakšpunktu šādā redakcijā:

”63.6. iesniedzējs nepilda šo noteikumu 47.2. un 47.3.apakšpunktā minētos nosacījumus, šo noteikumu [57.punktā](http://likumi.lv/doc.php?id=147522#p57) minētā lēmuma nosacījumus, šo noteikumu 59.punktā vai 61.2 4.apakšpunktā minētā ar Nacionālo veselības dienestu noslēgtā līguma nosacījumus;”;

1.26. papildināt noteikumus ar 63.8.apakšpunktu šādā redakcijā:

”63.8. iesniedzēja B sarakstā iekļauto konkrēto zāļu vai medicīnisko ierīču pārdošanas apjoma pieaugums pārsniedz 10% no iepriekšējā perioda pārdošanas apjoma un iesniedzējs nav noslēdzis šo noteikumu 61.2 4. apakšpunktā minēto līgumu vai nav veicis šo noteikumu 45.1 punktā minēto maksājumu.”;

1.27. izteikt 83.punktu šādā redakcijā:

”83. Nacionālais veselības dienests uztur un reizi mēnesī aktualizē savā interneta vietnē informāciju par kompensācijai piešķirto līdzekļu izlietojumu, norādot arī gadījumus, ja zāļu un medicīnisko ierīču iegādes izdevumi segti saskaņā ar šo noteikumu XII nodaļu.”;

1.28. izteikt 87.punkta pirmo teikumu šādā redakcijā:

”Aptieka, kurai ir līgumattiecības ar Nacionālo veselības dienestu, izsniedz pacientam zāles un medicīniskās ierīces, kuru iegādes izdevumi tiek daļēji vai pilnīgi segti no kompensācijai piešķirtajiem līdzekļiem, izņemot gadījumu, ja pacients vēlas vakcinēties ar kompensējamo zāļu sarakstā vai M sarakstā iekļautu vakcīnu.”;

1.29. papildināt 87.1.apakšpunktu aiz vārdiem ”kompensējamo zāļu sarakstā” ar vārdiem ”vai M sarakstā”;

1.30. aizstāt 88.punktā vārdus ”piecu dienu patēriņam” ar vārdiem ”divu dienu patēriņam, ar tiesībām pirms izmaiņām kompensējamo zāļu sarakstā uz 1.janvāri un 1.jūliju samazināt to zāļu un medicīnisko ierīču krājumus, kuru patēriņu ietekmēs paredzamās izmaiņas”;

1.31. papildināt noteikumus ar 93.9.apakšpunktu šādā redakcijā:

”93.9. vai attiecīgās slimības ārstēšanā bez konkrēto zāļu lietošanas iespējams uzturēt pacienta dzīvības funkcijas (ja diagnoze nav iekļauta šo noteikumu 1.pielikumā).”;

1.32. papildināt noteikumus ar 102.7.apakšpunktu šādā redakcijā:

”102.7. konkrēto zāļu vai medicīnisko ierīču izmantošanu ārstniecībā un to apmaksas kārtību regulē citi normatīvie akti.”;

1.33. svītrot noteikumu 111., 112., 1131. un 114.punktu;

1.34. papildināt noteikumus ar 128. un 129.punktu šādā redakcijā:

”128. Šo noteikumu 45.1 punkts stājas spēkā 2016.gada 1.janvārī.

129. Šo noteikumu 45.1 punktu nepiemēro, ja likumā par valsts budžetu kārtējam gadam kompensācijas kārtībai budžeta bāze palielināta vismaz par 5%.”;

1.35. izteikt 1.pielikumu šādā redakcijā:

”1.pielikums   
Ministru kabineta   
2006.gada 31.oktobra

noteikumiem Nr.899

**Slimības, kuru ārstēšanai paredzēto zāļu un medicīnisko ierīču iegādes izdevumi tiek kompensēti**

|  |  |  |  |  |
| --- | --- | --- | --- | --- |
| Nr. p.k. | Diagnozes grupa/ diagnoze | Diagnozes kods saskaņā ar Starptautisko statistisko slimību un veselības problēmu klasifikāciju (SSK 10.redakcija) | Kompensācijas apmērs  (%) | Kompensācijas ierobežojumi |
| **1. Acu un to palīgorgānu slimības** | | | | |
| 1.1. | Glaukoma | H40.1-H40.6; H40.8 | 100 |  |
| 1.2. | Konjunktivīts | H10.0-H10.5; H10.8; H10.9 | 100 | bērniem līdz 3.g. |
| **2. Ausu un aizauss paugura slimības** | | | | |
| 2.1. | Nestrutojošs vidusauss iekaisums *(otitis media)* | H65.0-H65.4; H65.9 | 100 | bērniem līdz 3.g. |
| **3. Asins un asinsrades orgānu slimības un imūnsistēmas traucējumi** | | | | |
| 3.1. | Talasēmija | D56.0-D56.4; D56.8; D56.9 | 100 |  |
| 3.2. | Iegūtas hemolītiskās anēmijas | D59.0; D59.1 | 100 |  |
| 3.3. | Iegūta izolēta sarkanās rindas šūnu aplāzija (eritroblastopēnija) | D60.0; D60.1; D60.8; D60.9 | 100 |  |
| 3.4. | Citas aplastiskas anēmijas | D61.0-D61.3; D61.8; D61.9 | 100 |  |
| 3.5. | Pārmantots VIII faktora deficīts | D66 | 100 |  |
| 3.6. | Pārmantots IX faktora deficīts | D67 | 100 |  |
| 3.7. | Villebranda *(von Willebrand)* slimība | D68.0 | 100 |  |
| 3.8. | Purpura un citi hemorāģiski stāvokļi | D69.3; D69.4; D69.6 | 100 |  |
| 3.9. | Hemofagocītiska limfohistiocitoze | D76.1 | 50 |  |
| 3.10. | Ar infekciju saistīts hemofagocītisks sindroms | D76.2 | 50 |  |
| 3.11. | Sarkoidoze | D86.0-D86.3; D86.8; D86.9 | 50 |  |
| 3.12. | Pārmantots citu recēšanas faktoru trūkums | D68.2 | 100 | ar diagnozes kodu D68.2 iekļauta diagnozes ”*Pārmantots citu recēšanas faktoru trūkums*” apakš­diagnoze ”*VII faktora deficīts*” |
| **4. Asinsrites sistēmas slimības** | | | | |
| **4.1. Reimatisms** | | | | |
| 4.1.1. | Akūts reimatisms bez norādes par sirds bojājumu | I00 | 75 |  |
| 4.1.2. | Akūts reimatisms ar sirds bojājumu | I01.0-I01.2; I01.8 | 75 |  |
| 4.1.3. | Reimatiska horeja | I02.0; I02.9 | 75 |  |
| 4.1.4. | Reimatiskas mitrālā vārstuļa kaites | I05.0-I05.2; I05.8 | 75 |  |
| 4.1.5. | Reimatiskas aortālā vārstuļa kaites | I06.0-I06.2; I06.8 | 75 |  |
| 4.1.6. | Reimatiskas trikuspidālā vārstuļa kaites | I07.0-I07.2; I07.8 | 75 |  |
| 4.1.7. | Vairāku vārstuļu kaites | I08.0-I08.3; I08.8 | 75 |  |
| 4.1.8. | Citas reimatiskas sirds slimības | I09.0-I09.2; I09.8; I09.9 | 75 |  |
| **4.2. Hipertensīvas slimības** | | | | |
| 4.2.1. | Esenciāla (primāra) hipertensija | I10 | 75 |  |
| 4.2.2. | Hipertensīva sirds slimība | I11.0; I11.9 | 75 |  |
| 4.2.3. | Hipertensīva nefropātija | I12.0; I12.9 | 75 |  |
| 4.2.4. | Hipertensīva kardionefropātija | I13.0-I13.2; I13.9 | 75 |  |
| 4.2.5. | Sekundāra hipertensija | I15.0-I15.2; I15.8; I15.9 | 75 |  |
| **4.3. Sirds išēmiskās slimības** | | | | |
| 4.3.1. | *Angina pectoris* (stenokardija) | I20.0; I20.1; I20.8; I20.9 | 75 |  |
| 4.3.2. | Akūts miokarda infarkts | I21.0-I21.4; I21.9 | 75 | sākot ar pirmo ambulatorās aprūpes dienu līdz divdesmit astotajai pēcinfarkta dienai |
| 4.3.3. | Hroniska sirds išēmiska slimība | I25.0-I25.6 | 75 |  |
| **4.4. Citas sirds slimības** | | | | |
| 4.4.1. | Kardiomiopātija | I42.0; I42.2; I42.8 | 75 |  |
| 4.4.2. | Paroksismāla tahikardija | I47.1; I47.2 | 75 |  |
| 4.4.3. | Priekškambaru mirdzēšana un plandīšanās | I48.0-I48.4; I48.9 | 75 |  |
| 4.4.4. | Sirds mazspēja | I50.0; I50.1; I50.9 | 75 |  |
| **4.5. Cerebrovaskulāras slimības** | | | | |
| 4.5.1. | Subarahnoidāls asinsizplūdums | I60.0-I60.9 | 75 |  |
| 4.5.2. | Intracerebrāls asinsizplūdums | I61.0-I61.6; I61.8; I61.9 | 75 |  |
| 4.5.3. | Smadzeņu infarkts | I63.0-I63.6; I63.8; I63.9 | 75 |  |
| 4.5.4. | Precerebrālo artēriju oklūzija un stenoze bez smadzeņu infarkta | I65.0-I65.3; I65.8; I65.9 | 75 |  |
| 4.5.5. | Smadzeņu artēriju oklūzija un stenoze bez smadzeņu infarkta | I66.0-I66.4; I66.8; I66.9 | 75 |  |
| 4.5.6. | Citas cerebrovaskulāras slimības | I67.4; I67.7; I67.8 | 75 |  |
| 4.5.7. | Cerebrovaskulāru slimību sekas | I69.0- I69.4; I69.8 | 75 | pacientiem ar neiropātisko sāpju sindromu |
| **4.6. Artēriju, arteriolu un kapilāru slimības** | | | | |
| 4.6.1. | Ekstremitāšu artēriju ateroskleroze | I70.2 | 75 |  |
| **5. Audzēji** | | | | |
| **5.1. Lūpas, mutes dobuma un rīkles ļaundabīgi audzēji** | | | | |
| 5.1.1. | Lūpas ļaundabīgi audzēji | C00.0-C00.6; C00.8; C00.9 | 100 |  |
| 5.1.2. | Mēles saknes ļaundabīgs audzējs | C01 | 100 |  |
| 5.1.3. | Citu un neprecizētu mēles daļu ļaundabīgi audzēji | C02.0-C02.4; C02.8; C02.9 | 100 |  |
| 5.1.4. | Smaganu ļaundabīgs audzējs | C03.0; C03.1; C03.9 | 100 |  |
| 5.1.5. | Mutes pamatnes ļaundabīgs audzējs | C04.0; C04.1; C04.8; C04.9 | 100 |  |
| 5.1.6. | Aukslēju ļaundabīgs audzējs | C05.0-C05.2; C05.8; C05.9 | 100 |  |
| 5.1.7. | Citu un neprecizētu mutes daļu ļaundabīgs audzējs | C06.0-C06.2; C06.8; C06.9 | 100 |  |
| 5.1.8. | Pieauss dziedzera *(glandula parotis)* ļaundabīgs audzējs | C07 | 100 |  |
| 5.1.9. | Citu un neprecizētu lielo siekalu dziedzeru ļaundabīgs audzējs | C08.0; C08.1; C08.8; C08.9 | 100 |  |
| 5.1.10. | Mandeles ļaundabīgs audzējs | C09.0; C09.1; C09.8; C09.9 | 100 |  |
| 5.1.11. | Rīkles mutes daļas *(oropharynx)* ļaundabīgs audzējs | C10.0-C10.4; C10.8; C10.9 | 100 |  |
| 5.1.12. | Aizdegunes *(nasopharynx)* ļaundabīgs audzējs | C11.0-C11.3; C11.8; C11.9 | 100 |  |
| 5.1.13. | Bumbierveida dobuma *(sinus/recessus pyriformis)* ļaundabīgs audzējs | C12 | 100 |  |
| 5.1.14. | Rīkles balsenes daļas (*hypopharynx)* ļaundabīgs audzējs | C13.0-C13.2; C13.8; C13.9 | 100 |  |
| 5.1.15. | Lūpas, mutes dobuma un rīkles ļaundabīgs audzējs ar citu un neprecīzu lokalizāciju | C14.0; C14.2; C14.8 | 100 |  |
| **5.2. Gremošanas orgānu ļaundabīgi audzēji** | | | | |
| 5.2.1. | Barības vada ļaundabīgs audzējs | C15.0-C15.5; C15.8; C15.9 | 100 |  |
| 5.2.2. | Kuņģa ļaundabīgs audzējs | C16.0-C16.6; C16.8; C16.9 | 100 |  |
| 5.2.3. | Tievās zarnas ļaundabīgs audzējs | C17.0-C17.3; C17.8; C17.9 | 100 |  |
| 5.2.4. | Resnās zarnas ļaundabīgs audzējs | C18.0-C18.9 | 100 |  |
| 5.2.5. | Sigmveida un taisnās zarnas savienojuma ļaundabīgs audzējs | C19 | 100 |  |
| 5.2.6. | Taisnās zarnas ļaundabīgs audzējs | C20 | 100 |  |
| 5.2.7. | Tūpļa *(anus)* un tūpļa kanāla *(canalis analis)* ļaundabīgs audzējs | C21.0-C21.2; C21.8 | 100 |  |
| 5.2.8. | Aknu un intra­hepatisko žultsvadu ļaundabīgs audzējs | C22.0-C22.4; C22.7; C22.9 | 100 |  |
| 5.2.9. | Žultspūšļa ļaundabīgs audzējs | C23 | 100 |  |
| 5.2.10. | Citu un neprecizētu žultsceļu daļu ļaundabīgs audzējs | C24.0; C24.1; C24.8; C24.9 | 100 |  |
| 5.2.11. | Aizkuņģa dziedzera ļaundabīgs audzējs | C25.0-C25.4; C25.7-C25.9 | 100 |  |
| 5.2.12. | Ļaundabīgs audzējs pārējos un neprecīzi definētos gremošanas orgānos | C26.0; C26.1; C26.8; C26.9 | 100 |  |
| **5.3. Elpošanas un krūšu dobuma orgānu ļaundabīgi audzēji** | | | | |
| 5.3.1. | Deguna dobuma un vidusauss ļaundabīgi audzēji | C30.0; C30.1 | 100 |  |
| 5.3.2. | Deguna blakusdobumu ļaundabīgi audzēji | C31.0-C31.3; C31.8; C31.9 | 100 |  |
| 5.3.3. | Balsenes ļaundabīgs audzējs | C32.0-C32.3; C32.8; C32.9 | 100 |  |
| 5.3.4. | Trahejas ļaundabīgs audzējs | C33 | 100 |  |
| 5.3.5. | Bronhu un plaušu ļaundabīgs audzējs | C34.0-C34.3; C34.8; C34.9 | 100 |  |
| 5.3.6. | Aizkrūtes dziedzera *(thymus)* ļaundabīgs audzējs | C37 | 100 |  |
| 5.3.7. | Sirds, videnes un pleiras ļaundabīgi audzēji | C38.0-C38.4; C38.8 | 100 |  |
| 5.3.8. | Citas un neprecizētas lokalizācijas elpošanas sistēmas un krūšu dobuma orgānu ļaundabīgi audzēji | C39.0; C39.8; C39.9 | 100 |  |
| **5.4. Kaulu un locītavu skrimšļu ļaundabīgi audzēji** | | | | |
| 5.4.1. | Ekstremitāšu kaulu un locītavu skrimšļu ļaundabīgi audzēji | C40.0-C40.3; C40.8; C40.9 | 100 |  |
| 5.4.2. | Citas un neprecizētas lokalizācijas kaulu un locītavu skrimšļu ļaundabīgi audzēji | C41.0-C41.4; C41.8; C41.9 | 100 |  |
| **5.5. Melanoma un citi ļaundabīgi ādas audzēji** | | | | |
| 5.5.1. | Ļaundabīga ādas melanoma | C43.0-C43.9 | 100 |  |
| 5.5.2. | Citi ļaundabīgi ādas audzēji | C44.0-C44.9 | 100 |  |
| **5.6. Mezoteliālo un mīkstu audu ļaundabīgi audzēji** | | | | |
| 5.6.1. | Mezotelioma | C45.0-C45.2; C45.7; C45.9 | 100 |  |
| 5.6.2. | Kapoši sarkoma | C46.0-C46.3; C46.7-C46.9 | 100 |  |
| 5.6.3. | Perifērisko nervu un veģetatīvās (autonomās) nervu sistēmas ļaundabīgi audzēji | C47.0-C47.6; C47.8; C47.9 | 100 |  |
| 5.6.4. | Retroperitoneālo audu un vēderplēves ļaundabīgs audzējs | C48.0-C48.2; C48.8 | 100 |  |
| 5.6.5. | Pārējo saistaudu un mīksto audu ļaundabīgi audzēji | C49.0-C49.6; C49.8; C49.9 | 100 |  |
| **5.7. Krūts ļaundabīgs audzējs** | | | | |
| 5.7.1. | Krūts ļaundabīgs audzējs | C50.0-C50.6; C50.8; C50.9 | 100 |  |
| **5.8. Sieviešu dzimumorgānu ļaundabīgi audzēji** | | | | |
| 5.8.1. | Sieviešu ārējo dzimumorgānu (*vulva*) ļaundabīgi audzēji | C51.0-C51.2; C51.8; C51.9 | 100 |  |
| 5.8.2. | Maksts ļaundabīgs audzējs | C52 | 100 |  |
| 5.8.3. | Dzemdes kakla ļaundabīgs audzējs | C53.0; C53.1; C53.8; C53.9 | 100 |  |
| 5.8.4. | Dzemdes ķermeņa ļaundabīgs audzējs | C54.0-C54.3; C54.8; C54.9 | 100 |  |
| 5.8.5. | Dzemdes ļaundabīgs audzējs, daļa neprecizēta | C55 | 100 |  |
| 5.8.6. | Olnīcu ļaundabīgs audzējs | C56 | 100 |  |
| 5.8.7. | Citu un neprecizētu sieviešu dzimumorgānu ļaundabīgi audzēji | C57.0-C57.4; C57.7-C57.9 | 100 |  |
| 5.8.8. | Placentas ļaundabīgs audzējs | C58 | 100 |  |
| **5.9. Vīriešu dzimumorgānu ļaundabīgi audzēji** | | | | |
| 5.9.1. | Dzimumlocekļa ļaundabīgs audzējs | C60.0-C60.2; C60.8; C60.9 | 100 |  |
| 5.9.2. | Prostatas ļaundabīgs audzējs | C61 | 100 |  |
| 5.9.3. | Sēklinieka ļaundabīgs audzējs | C62.0; C62.1; C62.9 | 100 |  |
| 5.9.4. | Citu un neprecizētu vīriešu dzimumorgānu daļu ļaundabīgs audzējs | C63.0-C63.2; C63.7-C63.9 | 100 |  |
| **5.10. Urīnizvadorgānu ļaundabīgi audzēji** | | | | |
| 5.10.1. | Nieres ļaundabīgs audzējs, atskaitot nieres bļodiņu | C64 | 100 |  |
| 5.10.2. | Nieres bļodiņas ļaundabīgs audzējs | C65 | 100 |  |
| 5.10.3. | Urīnvada ļaundabīgs audzējs | C66 | 100 |  |
| 5.10.4. | Urīnpūšļa ļaundabīgs audzējs | C67.0-C67.9 | 100 |  |
| 5.10.5. | Citu un neprecizētu urīnizvadorgānu ļaundabīgs audzējs | C68.0; C68.1; C68.8; C68.9 | 100 |  |
| **5.11. Acs, smadzeņu un citu centrālās nervu sistēmas daļu ļaundabīgi audzēji** | | | | |
| 5.11.1. | Acs un acs palīgorgānu ļaundabīgs audzējs | C69.0-C69.6; C69.8; C69.9 | 100 |  |
| 5.11.2. | Smadzeņu apvalku ļaundabīgs audzējs | C70.0; C70.1;  C70.9 | 100 |  |
| 5.11.3. | Smadzeņu ļaundabīgs audzējs | C71.0-C71.9 | 100 |  |
| 5.11.4. | Muguras smadzeņu, kraniālo nervu un citu centrālās nervu sistēmas daļu ļaundabīgi audzēji | C72.0-C72.5; C72.8; C72.9 | 100 |  |
| **5.12. Vairogdziedzera un citu endokrīno dziedzeru ļaundabīgi audzēji** | | | | |
| 5.12.1. | Vairogdziedzera ļaundabīgs audzējs | C73 | 100 |  |
| 5.12.2. | Virsnieru ļaundabīgs audzējs | C74.0; C74.1; C74.9 | 100 |  |
| 5.12.3. | Pārējo endokrīno dziedzeru un radniecīgu struktūru ļaundabīgi audzēji | C75.0-C75.5; C75.8; C75.9 | 100 |  |
| **5.13. Neprecīzi apzīmēti, sekundāri un nelokalizēti ļaundabīgi audzēji** | | | | |
| 5.13.1. | Citas un neprecīzi apzīmētas lokalizācijas ļaundabīgi audzēji | C76.0-C76.5; C76.7; C76.8 | 100 |  |
| 5.13.2. | Sekundārs un neprecizēts limfmezglu ļaundabīgs audzējs | C77.0-C77.5; C77.8; C77.9 | 100 |  |
| 5.13.3. | Sekundārs elpošanas un gremošanas orgānu ļaundabīgs audzējs | C78.0-C78.8 | 100 |  |
| 5.13.4. | Sekundārs citu un neprecizētu lokalizāciju ļaundabīgs audzējs | C79.0-C79.9 | 100 |  |
| 5.13.5. | Ļaundabīgs audzējs bez norādes par lokalizāciju | C80.0; C80.9 | 100 |  |
| **5.14. Limfoīdo, asinsrades un tiem radniecīgu audu ļaundabīgi audzēji** | | | | |
| 5.14.1. | Hodžkina limfoma | C81.0-C81.4; C81.7; C81.9 | 100 |  |
| 5.14.2. | Folikulāra limfoma | C82.0-C82.7 | 100 |  |
| 5.14.3. | Nefolikulāra limfoma | C83.0-C83.1; C83.3; C83.5; C83.7-C83.9 | 100 |  |
| 5.14.4. | Nobriedušu T/NK šūnu limfomas | C84.0-C84.1; C84.4-C84.9 | 100 |  |
| 5.14.5. | Citi un neprecizēti nehodžkina limfomas veidi | C85.1; C85.2; C85.7; C85.9 | 100 |  |
| 5.14.6. | Citi precizēti T/NK šūnu limfomas veidi | C86.0- C86.6 | 100 |  |
| 5.14.7. | Ļaundabīgas imūnproliferatīvas slimības | C88.0; C88.2- C88.4; C88.7; C88.9 | 100 |  |
| 5.14.8. | Multiplā mieloma un ļaundabīgi plazmas šūnu audzēji | C90.0-C90.3 | 100 |  |
| 5.14.9. | Limfoleikoze | C91.0; C91.1; C91.3- C91.9 | 100 |  |
| 5.14.10. | Mieloleikoze | C92.0-C92.9 | 100 |  |
| 5.14.11. | Monocitāra leikoze | C93.0; C93.1; C93.3; C93.7; C93.9 | 100 |  |
| 5.14.12. | Citas precizētas leikozes | C94.0; C94.2-C94.4; C94.6; C94.7 | 100 |  |
| 5.14.13. | Neprecizētu šūnu leikoze | C95.0-C95.1; C95.7; C95.9 | 100 |  |
| 5.14.14. | Citi un neprecizēti limfoīdo, asinsrades un radniecīgu audu ļaundabīgi audzēji | C96.0; C96.2; C96.4-C96.9 | 100 |  |
| **5.15. Neatkarīgi (primāri) multipli ļaundabīgi audzēji** | | | | |
| 5.15.1. | Neatkarīgi (primāri) multipli ļaundabīgi audzēji | C97 | 100 |  |
| **5.16. Neskaidras vai nezināmas dabas audzēji** | | | | |
| 5.16.1. | Mutes dobuma un gremošanas orgānu audzējs ar neskaidru vai nezināmu dabu | D37.0-D37.7; D37.9 | 100 |  |
| 5.16.2. | Vidusauss, elpošanas un krūšu dobuma orgānu audzējs ar neskaidru un nezināmu dabu | D38.0-D38.6 | 100 |  |
| 5.16.3. | Sieviešu dzimumorgānu audzējs ar neskaidru vai nezināmu dabu | D39.0-D39.2; D39.7; D39.9 | 100 |  |
| 5.16.4. | Vīriešu dzimumorgānu audzējs ar neskaidru vai nezināmu dabu | D40.0; D40.1; D40.7; D40.9 | 100 |  |
| 5.16.5. | Urīnizvadorgānu audzējs ar neskaidru vai nezināmu dabu | D41.0-D41.4; D41.7; D41.9 | 100 |  |
| 5.16.6. | Smadzeņu apvalku audzējs ar neskaidru vai nezināmu dabu | D42.0; D42.1; D42.9 | 100 |  |
| 5.16.7. | Smadzeņu un centrālās nervu sistēmas audzējs ar neskaidru vai nezināmu dabu | D43.0-D43.4; D43.7; D43.9 | 100 |  |
| 5.16.8. | Endokrīno dziedzeru audzējs ar neskaidru vai nezināmu dabu | D44.0-D44.9 | 100 |  |
| 5.16.9. | Īstā policitēmija *(polycythaemia vera)* | D45 | 100 |  |
| 5.16.10. | Mielodisplastiski sindromi | D46.0-D46.2; D46.4-D46.7; D46.9 | 100 |  |
| 5.16.11. | Pārējie limfoīdo, asinsrades un radniecīgu audu audzēji ar neskaidru vai nezināmu dabu | D47.0-D47.5; D47.7; D47.9 | 100 |  |
| 5.16.12. | Audzēji ar nenoteiktu vai nezināmu dabu citā un neprecizētā lokalizācijā | D48.0-D48.7; D48.9 | 100 |  |
| **6. Ādas un zemādas audu slimības** | | | | |
| **6.1. Bullozās dermatozes** | | | | |
| 6.1.1. | Pemfiguss (*pemphigus*) | L10.0-L10.5; L10.8 | 50 |  |
| 6.1.2. | Dīringa (*Dühring*) slimība | L13.0 | 50 |  |
| **6.2. Dermatīts un ekzēma** | | | | |
| 6.2.1. | Atopiskais dermatīts (neirodermīts) | L20.0; L20.8; L20.9 | 100 | bērniem līdz 18.g. |
| 6.2.2. | Iekšķīgi lietotu vielu izraisīts dermatīts | L27.0-L27.2; L27.8;  L27.9 | 100 | bērniem līdz 3.g. |
| **6.3. Papuloskvamozās dermatozes** | | | | |
| 6.3.1. | Zvīņēde (*psoriasis*) | L40.0-L40.5; L40.8 | 50 |  |
| **7. Elpošanas sistēmas slimības** | | | | |
| 7.1. | Akūts nazofaringīts | J00 | 100 | bērniem līdz 3.g. |
| 7.2. | Akūts faringīts | J02.0; J02.8; J02.9 | 100 | bērniem līdz 3.g. |
| 7.3. | Akūts laringīts un traheīts | J04.0-J04.2 | 100 | bērniem līdz 3.g. |
| 7.4. | Augšējo elpceļu infekcija ar multiplu un neprecizētu lokalizāciju | J06.0; J06.8; J06.9 | 100 | bērniem līdz 3.g. |
| 7.5. | Gripa, ja vīruss nav identificēts | J11.0; J11.1; J11.8 | 100 | bērniem līdz 3.g. |
| 7.6. | *Streptococcus pneumoniae* ierosināta pneimonija | J13 | 100 | bērniem līdz 3.g. |
| 7.7. | Citur neklasificēta bakteriāla pneimonija | J15.0-J15.9 | 100 | bērniem līdz 3.g. |
| 7.8. | Citu mikroorganismu ierosināta, citur neklasificēta pneimonija | J16.0; J16.8 | 100 | bērniem līdz 3.g. |
| 7.9. | Neprecizēta mikroorganisma ierosināta pneimonija | J18.0-J18.2; J18.8;  J18.9 | 100 | bērniem līdz 3.g. |
| 7.10. | Akūts bronhīts | J20.0-J20.9 | 100 | bērniem līdz 3.g. |
| 7.11. | Cita hroniska obstruktīva plaušu slimība | J44.0; J44.1; J44.8; J44.9 | 50 |  |
| 7.12. | Astma | J45.0; J45.1; J45.8; J45.9 | 75 |  |
| 7.13. | Bronhektāzes | J47 | 50 |  |
| 7.14. | Hipersensitivitātes pneimonīts, ko izraisījuši organiski putekļi | J67.0-J67.9 | 50 |  |
| 7.15. | Citas intersticiālas plaušu slimības | J84.0; J84.1; J84.8; J84.9 | 50 |  |
| 7.16. | Elpošanas orgānu bojājums citur klasificētu slimību dēļ | J99.0; J99.1; J99.8 | 50 |  |
| **8. Endokrīnās, uztures un vielmaiņas slimības** | | | | |
| 8.1. | Citi hipotireozes varianti | E03.0-E03.5; E03.8 | 75 |  |
| 8.2. | Tireotoksikoze (hipertireoze) | E05.0-E05.5; E05.8;  E05.9 | 50 |  |
| 8.3. | Insulīnatkarīgs cukura diabēts | E10.0- 10.9 | 100 |  |
| 8.4. | Insulīnneatkarīgs cukura diabēts | E11.0-E11.9 | 100 |  |
| 8.5. | Cits precizēts cukura diabēts | E13.0- E13.9 | 100 |  |
| 8.6. | Hipoparatireoze | E20.0; E20.1; E20.8; E20.9 | 50 |  |
| 8.7. | Akromegālija un hipofiziārais gigantisms | E22.0 | 100 |  |
| 8.8. | Hipofīzes hiperfunkcija | E22.1-E22.2; E22.8 | 75 |  |
| 8.9. | Hipopituitārisms | E23.0 | 100 |  |
| 8.10. | Hipofīzes hipofunkcija un citi traucējumi | E23.1; E23.2 | 75 |  |
| 8.11. | Adrenogenitāli traucējumi | E25.0; E25.8 | 50 |  |
| 8.12 | Citas virsnieru slimības | E27.1; E27.3; E27.4 | 75 |  |
| 8.13. | Primārā olnīcu mazspēja | E28.3 | 75 |  |
| 8.14. | Priekšlaicīga pubertāte *(pubertas praecox)* | E30.1 | 75 |  |
| 8.15. | Citur neklasificēts mazs augums | E34.3 | 100 |  |
| 8.16. | Aktīvs rahīts | E55.0 | 100 | bērniem līdz 3.g. |
| 8.17. | Lipoproteīnu vielmaiņas traucējumi un citas lipidēmijas | E78.0-E78.2 | 50 |  |
| 8.18. | Minerālu vielmaiņas traucējumi | E83.0; E83.1 | 75 |  |
| 8.19. | Cistiskā fibroze (mukoviscedoze) | E84.0; E84.1; E84.8; E84.9 | 100 |  |
| 8.20. | Citur nekvalificēti pēcmanipulāciju endokrīni un vielmaiņas traucējumi | E89.0-E89.6; E89.8;  E89.9 | 75 |  |
| **9. Gremošanas sistēmas slimības** | | | | |
| **9.1. Kuņģa un divpadsmitpirkstu zarnas slimības** | | | | |
| 9.1.1. | Kuņģa čūla | K25.3; K25.7 | 50 |  |
| 9.1.2. | Divpadsmitpirkstu zarnas čūla | K26.3; K26.7 | 50 |  |
| 9.1.3. | Neprecizētas lokalizācijas peptiska čūla | K27.3; K27.7 | 50 |  |
| 9.1.4. | Gastrojejunāla čūla | K28.3; K28.7 | 50 |  |
| **9.2. Neinfekciozi enterīti un kolīti** | | | | |
| 9.2.1. | Krona *(Crohn)* slimība (reģionāls enterīts) | K50.0; K50.1; K50.8; K50.9 | 50 |  |
| 9.2.2. | Čūlains (ulcerozs) kolīts | K51.0; K51.2-K51.5; K51.8; K51.9 | 50 |  |
| **10. Infekcijas un parazitāras slimības** | | | | |
| **10.1. Pārsvarā seksuāli transmisīvas infekcijas** | | | | |
| 10.1.1. | Svaigs sifiliss | A51.0-A51.5; A51.9 | 50 |  |
| **10.2. Vīrusinfekcijas ar ādas un gļotādu bojājumiem** | | | | |
| 10.2.1. | Jostas roze ar citu nervu sistēmas daļu iesaisti | B02.2 | 50 |  |
| **10.3. Vīrushepatīti** | | | | |
| 10.3.1. | Akūts C hepatīts | B17.1 | 75 |  |
| 10.3.2. | Hronisks vīrushepatīts | B18.0-B18.2 | 75 |  |
| **10.4. Humānā imūndeficīta vīrusa (HIV) infekcija** | | | | |
| 10.4.1. | Humānā imūndeficīta vīrusa (HIV) slimība ar infekcijas vai parazitāru slimību | B20.0–B20.9 | 100 |  |
| 10.4.2. | Humānā imūndeficīta vīrusa (HIV) infekcija ar ļaundabīgu audzēju | B21.0–B21.3; B21.7–B21.9 | 100 |  |
| 10.4.3. | Humānā imūndeficīta vīrusa (HIV) infekcija ar citu precizētu slimību izpausmi | B22.0–B22.2; B22.7 | 100 |  |
| 10.4.4. | Humānā imūndeficīta vīrusa (HIV) infekcija ar citām izpausmēm | B23.0–B23.2; B23.8 | 100 |  |
| 10.4.5. | Neprecizēta humānā imūndeficīta vīrusa (HIV) infekcija | B24 | 100 |  |
| **11. Skeleta, muskuļu un saistaudu slimības** | | | | |
| **11.1. Iekaisīgas poliartropātijas** | | | | |
| 11.1.1. | Reaktīvas artropātijas | M02.3; M02.8 | 50 |  |
| 11.1.2. | Seropozitīvs reimatoīdais artrīts | M05.0-M05.3; M05.8 | 100 |  |
| 11.1.3. | Cita veida reimatoīdais artrīts | M06.0-M06.4; M06.8 | 100 |  |
| 11.1.4. | Psoriātiskas un enteropātiskas artropātijas | M07.0-M07.3 | 100 |  |
| 11.1.5. | Juvenilais artrīts | M08.0-M08.4; M08.8; M08.9 | 100 |  |
| **11.2. Saistaudu sistēmslimības** | | | | |
| 11.2.1. | Nodozais poliarterīts un radniecīgi stāvokļi | M30.0-M30.3 | 100 |  |
| 11.2.2. | Citas nekrotizējošas vaskulopātijas | M31.3; M31.4; M31.5 | 100 |  |
| 11.2.3. | Sistēmiska sarkanā vilkēde | M32.0; M32.1; M32.8 | 100 |  |
| 11.2.4. | Dermatopolimiozīts | M33.0-M33.2 | 100 |  |
| 11.2.5. | Sistēmiska sklerodermija | M34.0-M34.2; M34.8 | 100 |  |
| 11.2.6. | Citi sistēmiski saistaudu bojājumi | M35.0; M35.1; M35.3; M35.6 | 100 |  |
| **11.3. Spondilopātijas** | | | | |
| 11.3.1. | Ankilozējošais spondilīts | M45 | 100 |  |
| 11.3.2. | Citur neklasificēts sakroileīts | M46.1 | 50 |  |
| 11.3.3. | Spondiloze | M47.0; M47.1 | 50 |  |
| **11.4. Kaulu blīvuma un struktūras pārmaiņas** | | | | |
| 11.4.1. | Osteoporoze ar patoloģisku lūzumu | M80.0-M80.5; M80.8; M80.9 | 50 | lūzums osteoporozes dēļ, pierādīts rentgenoloģiski |
| 11.4.2. | Osteoporoze bez patoloģiska lūzuma | M81.0-M81.6; M81.8; M81.9 | 50 | pierādīta osteodensito-metriski |
| 11.4.3. | Osteoporoze citur klasificētu slimību dēļ | M82.0; M82.1;  M82.8 | 50 | pierādīta osteodensito-metriski |
| **12. Noteikti perinatālā perioda stāvokļi** | | | | |
| 12.1. | Cita jaundzimušo galvas smadzeņu patoloģija | P91.0-P91.6; P91.8;  P91.9 | 100 |  |
| 12.2. | Jaundzimušo muskuļu tonusa pārmaiņas | P94.0-P94.2; P94.8;  P94.9 | 100 |  |
| 12.3. | Cita perinatālā periodā sākusies patoloģija | P96.0-96.5; P96.8;  P96.9 | 100 |  |
| **13. Iedzimtas kroplības, deformācijas un hromosomu anomālijas** | | | | |
| 13.1. | Iedzimto anomāliju sindromi ar dominējošu mazu augumu | Q87.1 | 100 |  |
| 13.2. | Tērnera (*Turner*) sindroms | Q96.0-Q96.4; Q96.8; Q96.9 | 100 |  |
| **14. Nervu sistēmas slimības** | | | | |
| **14.1. Ekstrapiramidāli un kustību traucējumi** | | | | |
| 14.1.1. | Parkinsona (*Parkinson*) slimība | G20 | 75 |  |
| 14.1.2. | Sekundārs parkinsonisms | G21.0- G21.4; G21.8; G21.9 | 75 |  |
| 14.1.3. | Parkinsonisms citur klasificētu slimību dēļ | G22 | 75 |  |
| **14.2. Demielinizējošas CNS slimības** | | | | |
| 14.2.1. | Multiplā skleroze | G35 | 100 |  |
| **14.3. Epizodiski un paroksizmāli traucējumi** | | | | |
| 14.3.1. | Epilepsija | G40.0-G40.8 | 100 |  |
| 14.3.3. | Cerebrāla transitoriska išēmiska lēkme un radniecīgi sindromi | G45.0-G45.4; G45.8; G45.9 | 50 |  |
| **14.4. Neiromuskulārās sinapses un muskuļu slimības** | | | | |
| 14.4.1. | *Myasthenia gravis* un citas mioneirālas patoloģijas | G70.0-G70.2; G70.8 | 75 |  |
| 14.4.2. | Iedzimtas miopātijas | G71.2 | 75 |  |
| **14.5. Cerebrālā trieka un citi paralītiski sindromi** | | | | |
| 14.5.1. | Cerebrālā trieka | G80.0-G80.4; G80.8 | 100 |  |
| **14.6. Centrālās nervu sistēmas primāras sistēmiskas atrofijas** | | | | |
| 14.6.1. | Hantingtona *(Huntington)* horeja | G10 | 50 |  |
| 14.6.2. | Pārmantota ataksija | G11.0-G11.4; G11.8; G11.9 | 50 |  |
| 14.6.3. | Motoriskā neirona slimības | G12.2 | 50 |  |
| **14.7. Ekstrapiramidāli un kustību traucējumi** | | | | |
| 14.7.1. | Distonija | G24.0-G24.5; G24.8; G24.9 | 50 |  |
| **14.8. Citas deģeneratīvas nervu sistēmas slimības** | | | | |
| 14.8.1. | Alcheimera *(Alzheimer)* slimība | G30.0; G30.1; G30.8; G30.9 | 50 |  |
| **14.9. Nervu, nervu saknīšu un pinumu patoloģija** | | | | |
| 14.9.1. | Trijzaru nerva (*n. trigeminus*) patoloģija | G50.0; G50.1; G50.8; G50.9 | 50 |  |
| 14.9.2. | Nervu saknīšu un pinumu patoloģija | G54.0; G54.1; G54.5; G54.6 | 50 |  |
| 14.9.3. | Kauzalģija | G56.4 | 50 |  |
| **14.10. Polineiropātijas un citas perifēriskās nervu sistēmas slimības** | | | | |
| 14.10.1. | Pārmantota un idiopātiska neiropātija | G60.0-G60.3; G60.8; G60.9 | 50 |  |
| 14.10.2. | Iekaisīga polineiropātija | G61.0; G61.1; G61.8; G61.9 | 50 |  |
| 14.10.3. | Cita veida polineiropātijas | G62.0; G62.2; G62.8 | 50 |  |
| 14.10.4. | Polineiropātija citur klasificētu slimību dēļ | G63.0; G63.3; G63.5 | 50 |  |
| 14.10.5. | Citas muguras smadzeņu slimības | G95.0-G95.2; G95.8; G95.9 | 50 |  |
| **15. Psihiski un uzvedības traucējumi** | | | | |
| 15.1. | Alcheimera *(Alzheimer)* demence | F00.0-F00.2; F00.9 | 50 |  |
| 15.2. | Demence citu citur klasificētu slimību dēļ | F02.0; F02.2; F02.8 | 50 |  |
| 15.3. | Citi psihiski traucējumi, kas rodas smadzeņu bojājuma un disfunkcijas vai somatiskas slimības dēļ | F06.0;  F06.2 | 50 |  |
| 15.4. | Šizofrēnija | F20.0-F.20.6; F20.8 | 100 |  |
| 15.5. | Šizotipiski traucējumi | F21 | 50 |  |
| 15.6. | Persistējoši murgi | F22.0; F22.8; F22.9 | 50 |  |
| 15.7. | Šizoafektīvi traucējumi | F25.0-F25.2; F25.8;  F25.9 | 50 |  |
| 15.8. | Bipolāri afektīvi traucējumi | F31.0-F31.9 | 50 |  |
| 15.9. | Rekurenti depresīvi traucējumi | F33.0-F33.4; F33.8;  F33.9 | 50 |  |
| 15.10. | Vidēji smaga garīga atpalicība | F71.0-F71.1; F71.8-F71.9 | 50 |  |
| 15.11. | Smaga garīga atpalicība | F72.0-F72.1; F72.8-F72.9 | 50 |  |
| 15.12. | Dziļa garīga atpalicība | F73.0-F73.1; F73.8-F73.9 | 50 |  |
| 15.13. | Pervezīvi attīstības traucējumi | F84.0-F84.5; F84.8 | 50 |  |
| 15.14. | Neorganiska enurēze | F98.0 | 100 | bērniem līdz 18.g. |
| 15.15. | Psihiski un uzvedības traucējumi alkohola lietošanas dēļ | F10.1-10.2 | 100 | bērniem līdz 18.g. |
| 15.16. | Psihiski un uzvedības traucējumi opiātu lietošanas dēļ | F11.1-11.2 | 100 | bērniem līdz 18.g. |
| 15.17. | Psihiski un uzvedības traucējumi Indijas kaņepju alkaloīdu lietošanas dēļ | F12.1-12.2 | 100 | bērniem līdz 18.g. |
| 15.18. | Psihiski un uzvedības traucējumi, kas radušies sedatīvu un miega līdzekļu lietošanas dēļ | F13.1-13.2 | 100 | bērniem līdz 18.g. |
| 15.19. | Psihiski un uzvedības traucējumi, kas radušies kokaīna lietošanas dēļ | F14.1-14.2 | 100 | bērniem līdz 18.g. |
| 15.20. | Psihiski un uzvedības traucējumi, kas radušies citu stimulatoru, ieskaitot kofeīnu, lietošanas dēļ | F15.1-15.2 | 100 | bērniem līdz 18.g. |
| 15.21. | Psihiski un uzvedības traucējumi, kas radušies halucinogēnu lietošanas dēļ | F16.1-16.2 | 100 | bērniem līdz 18.g. |
| 15.22. | Psihiski un uzvedības traucējumi, kas radušies tabakas lietošanas dēļ | F17.1-17.2 | 100 | bērniem līdz 18.g. |
| 15.23. | Psihiski un uzvedības traucējumi, kas radušies gaistošu organisku šķīdinātāju lietošanas dēļ | F18.1-18.2 | 100 | bērniem līdz 18.g. |
| 15.24. | Psihiski un uzvedības traucējumi, kas radušies daudzu narkotisku un citu psihoaktīvu vielu lietošanas dēļ | F19.1-F19.2 | 100 | bērniem līdz 18.g. |
| **16. Faktori, kas ietekmē veselību un saskari ar veselības aprūpes darbiniekiem** | | | | |
| 16.1. | Nepieciešamība imunizēt pret gripu | Z25.1 | 50 | 1) personām vecumā no 65 gadiem;  2) pieaugušajiem, kuri pieder pie šādām veselības riska grupām:  – personas ar hroniskām plaušu slimībām;  – personas ar hroniskām kardiovaskulārām slimībām neatkarīgi no to cēloņa;  – personas ar hroniskām vielmaiņas slimībām;  – personas ar hroniskām nieru slimībām;  – personas ar imūndeficītu;  – personas, kuras saņem imūnsupresīvu terapiju;  3) grūtniecēm (receptē papildus norādot diagnozes kodu "Z33"). |
| 100 | 1) bērniem vecumā no 6 līdz 24 mēnešiem;  2) bērniem vecumā no 24 mēnešiem līdz 18 gadiem, kuri pieder pie šādām veselības riska grupām:  - bērni ar hroniskām plaušu slimībām;  - bērni ar hroniskām kardiovaskulārām slimībām neatkarīgi no to cēloņa;  - bērni ar hroniskām vielmaiņas slimībām;  - bērni ar hroniskām nieru slimībām;  - bērni ar imūndeficītu;  - bērni, kuri saņem imūnsupresīvu terapiju;  - bērni, kuri ilgstoši saņem terapiju ar *ac.acetylsalicylicum.* |
| 16.2. | Mākslīga atvere | Z93.1-Z93.6 | 100 |  |
| 16.3. | Stāvoklis pēc orgāna un audu transplantācijas | Z94.0; Z94.1; Z94.4; Z94.8 | 100 | ar diagnozes kodu Z94.8 iekļauta diagnozes ”*Cita orgāna un audu transplantācija*” apakšdiagnoze ”*Kaulu smadzeņu transplantāts*” |
| 16.4. | Sirds un asinsvadu implantāti un transplantāti | Z95.1; Z95.2; Z95.5; Z95.8 | 100 |  |
| 16.5. | Iespēja inficēties un kontakts ar humānā imūndeficīta vīrusu (HIV) | Z20.6 | 100 |  |
| 16.6. | Bezsimptomu inficēšanās ar humānā imūndeficīta vīrusu (HIV) | Z21 | 100 |  |
| 16.7. | Mākslīga apsēklošana | Z31.1 | 100 |  |
| 16.8. | *In vitro* apaugļošana | Z31.2 | 100 |  |
| **17. Uroģenitālās sistēmas slimības** | | | | |
| 17.1. | Nefrotiskais sindroms | N04.0-N04.9 | 100 |  |
| 17.2. | Hronisks tubulointersticiāls nefrīts | N11.0; N11.1; N11.8; N11.9 | 100 |  |
| 17.3. | Hroniska nieru slimība | N18.1-N18.5; N18.9 | 100 |  |
| 17.4. | Prostatas hiperplāzija | N40 | 50 |  |
| 17.5. | Endometrioze | N80.0-N80.6; N80.8; N80.9 | 50 |  |
| 17.6. | Pārmērīgas, biežas un neregulāras menstruācijas | N92.0-N92.6 | 50 |  |
| 17.7. | Traucējumi mākslīgas menopauzes dēļ | N95.3 | 50 |  |
| 17.8. | Vīriešu neauglība (azoospermija, oligospermija) | N46 | 100 |  |
| 17.9. | Sieviešu neauglība | N97.0- N97.4; N978; N97.9 | 100 |  |
| **18. Ievainojumi, saindēšanās un citas ārējas iedarbes sekas** | | | | |
| 18.1. | Neprecizēta radiācijas ietekme | T66 | 75 |  |
| 18.2. | Mugurkaulāja lūzuma sekas | T91.1 | 75 |  |
| 18.3. | Citu krūškurvja un iegurņa lūzumu sekas | T91.2 | 75 |  |
| 18.4. | Muguras smadzeņu bojājuma sekas | T91.3 | 75 |  |
| 18.5. | Augšējās ekstremitātes nerva bojājuma sekas | T92.4 | 75 |  |
| 18.6. | Apakšējās ekstremitātes nerva bojājuma sekas | T93.4 | 75 |  |
| **19. Grūtniecība, dzemdības un pēcdzemdību periods** | | | | |
| **19.1. Citi sievietes veselības traucējumi grūtniecības dēļ** | | | | |
| 19.1.1. | Venozas komplikācijas grūtniecības laikā | O22.3; O22.9 | 75 |  |
| 19.1.2. | Cukura diabēts, kas sācies grūtniecības laikā | O24.4 | 100 |  |
| **19.2. Citi citur neklasificēti stāvokļi dzemdniecībā** | | | | |
| 19.2.1. | Citur klasificētas slimības, kas sarežģī grūtniecību, dzemdības un pēcdzemdību periodu | O99.1; O99.4 | 75 |  |

”.

2. Noteikumi stājas spēkā 2014.gada 1.novembrī.

3. Ja ārstēšanās kurss ar šo noteikumu 1.3.apakšpunktā minētajām zālēm uzsākts līdz 2014.gada 1.novembrim, šo zāļu iegādes izdevumus līdz ārstēšanās kursa noslēgšanai, bet ne ilgāk kā līdz 2015.gada 1.novembrim, kompensē atbilstoši M sarakstā iekļauto zāļu iegādes izdevumu segšanas kārtībai.

4. Pret receptēm, kuras izrakstītas līdz 2014.gada 31.oktobrim, zāles līdz 2015.gada 31.janvārim izsniedz atbilstoši diagnožu kodiem, kas ir spēkā līdz 2014.gada 31.oktobrim.

Ministru prezidente L.Straujuma

Veselības ministra vietā

Ministru prezidente L.Straujuma

20.10.2014. 13:23

5 005

D.Arāja

67876114, Diana.Arajs@vm.gov.lv